พักหลังมักปวดฝ่ามือ พอเอานิ้วกดตรงที่ปวดพบก้อนกลมๆตรงโคนนิ้วนาง มองด้วยตาเปล่าไม่มีอะไรผิดปกติ แต่ กดโดนแล้วเจ็บมาก พอคลำๆรู้สึกว่ามันจะไปเชื่อมกับนิ้วนางพอดี ในขณะที่อีกมือหนึ่งไม่เป็น พอใช้มือข้างนี้หยิบจับอะไร จะปวดทันที รู้สึกปวดแขนโดยมี เจ้าสิ่งนี้อยู่ต้นทางค่ะ ที่บ้านบอกเป็นตาปลา แต่มันอยู่ใต้ผิวหนัง ใช่ไหมคะ?
สวัสดีค่ะ อาการปวดที่ฝ่ามือ กดแล้วเจ็บ คลำได้ก้อนตรงโคนนิ้วดังกล่าวมานั้น อาจจะเกิดจาก การมีก้อนเนื้องอกบริเวณเส้นเอ็นที่นิ้วมือ จากตำแหน่งและลักษณะที่กล่าวมานั้นเป็นไปได้มาก สาเหตุอื่นๆเช่น ก้อนจากชั้นไขมันหรือชั้นใต้ผิวหนัง การมีโรคผิวหนังต่างๆเช่นการหนาตัวของผิวหนังหรือตาปลา การติดเชื้อที่ผิวหนังหรือชั้นใต้ผิวหนัง เป็นต้นโดยก้อนที่เส้นเอ็นตรงนิ้วมือ ส่วนใหญ่เป็นเนื้องอกธรรมดา ไม่ได้มีอันตราย ไม่ได้จำเป็นต้องรักษาหากอาการไม่ได้เป็นมากจนรบกวนการใช้ชีวิตประจำวัน แต่หากอาการเป็นเยอะ ทำให้ขยับนิ้วได้ไม่ปกตินั้น ควรปรึกษาแพทย์เพื่อตรวจดูลักษณะก้อนอย่างละเอียด และอาจต้องผ่านำก้อนออก เพื่อนำไปก้อนเนื้อไปตรวจให้ได้การวินิจฉัยที่แน่ชัดด้วย และเป็นการรักษาโดยนำก้อนออกไปในเวลาเดียวกันตอนนี้ไม่ควรไปบีบหรือคลำบริเวณดังกล่าวบ่อยๆ หลีกเลี่ยงการใช้งานมือข้างดังกล่าวมากๆไปก่อน กินยาแก้ปวดเพื่อบรรเทาอาการได้